cyanic-selkie/wikianc huggingface dataset:
รายชื่อตอนในแฟรี่เทล (อนิเมะ)
Season : 4 (แฟรี่เทล ปะทะ กริมมัวร์ ฮาร์ท)
ฤดูกาลที่ 4 ออกอากาศเมื่อวันที่ 15 ตุลาคม 2554 - 6 เมษายน 2555 โดยแบ่งเนื้อเรื่องออกเป็นสองช่วง ช่วงแรกมีชื่อว่า แฟรี่เทล ปะทะ กริมมัวร์ ฮาร์ท (Fairy Tail VS Grimoire Heart) เป็นเรื่องราวการต่อสู้บนเกาะเทนโรว เกาะศักดิ์สิทธิ์ของกิลด์แฟรี่เทล โดยกิลด์แห่งความมืดแห่งสหพันธ์บาลาม กริมมัวร์ ฮาร์ท ที่ต้องการตามหาตัวจอมเวทย์มืด เซเรฟ ซึ่งอาศัยอยู่ในเกาะแห่งนั้น และช่วงที่สองมีชื่อว่า ปี X791 (X791) เป็นเรื่องราวการหายตัวไปของสมาชิกแฟรี่เทลบนเกาะเทนโรวเป็นเวลา 7 ปี ในฤดูกาลนี้มีจำนวนตอนที่ออกอากาศทั้งหมด 25 ตอน
Season : 5 (กุญแจแห่งดวงดารา)
ฤดูกาลที่ 5 ออกอากาศเมื่อวันที่ 14 เมษายน 2555 - 29 กันยายน 2555 เป็นเรื่องราวการผจญภัยของ ลูซี่ ฮาร์ทฟิเลีย ที่ได้รับสมบัติปริศนาจากพ่อของตัวเอง และสมบัติปริศนาชิ้นนั้น นำพาความวุ่นวายมาสู่กิลด์แฟรี่เทล ในฤดูกาลนี้มีจำนวนตอนที่ออกอากาศทั้งหมด 25 ตอน
Season : 6 (ศึกประลองเวทมนตร์ ปฐมบท)
ฤดูกาลที่ 6 ออกอากาศเมื่อวันที่ 6 ตุลาคม 2555 - 30 มีนาคม 2556 เป็นเรื่องราวการกอบกู้ชื่อเสียงของแฟรี่เทล กับการเข้าแข่งขันศึกประลองเวทมนตร์ประจำปี X791 ซึ่งในขณะนั้นมีกิลด์เซเบอร์ทูธขึ้นครองเป็นอันดับหนึ่งแทน ในฤดูกาลนี้มีจำนวนตอนที่ออกอากาศทั้งหมด 25 ตอน โดยตัดจบที่ตอน 175 ซึ่งจบเนื้อหาที่เล่มที่ 35
Season : 7
ฤดูกาลที่ 7 ออกอากาศเมื่อวันที่ 5 เมษายน 2557 - 26 มีนาคม 2559 โดยแบ่งเนื้อเรื่องออกเป็นทั้งหมดสี่ช่วงหลัก ช่วงแรกเป็นเนื้อหาต่อเนื่องจากตอนที่ 175 ในชื่อช่วงว่า ศึกประลองเวทมนตร์ ปัจฉิมบท (Grand Magic Games Part 2) เป็นเรื่องราวการแข่งขันในวันสุดท้ายของศึกประลองเวทมนตร์ประจำปี X791 ซึ่งระหว่างนั้นลูซี่ และยูกิโนะของกิลด์เซเบอร์ทูธ ถูกจับไปขังไว้ใต้ดินเพื่อใช้เป็นทาสในการเปิดประตูสุริยุปราคา เพื่อใช้เป็นอาวุธในการกำจัดอัคโนโลเกีย ช่วงที่สองมีชื่อว่า เทพดาราก่อกำเริบ (Eclipse Celestial Spirits) เป็นเรื่องราวต่อเนื่องจากศึกประลองเวทมนตร์​ เพราะหลังการเปิดประตู ทำให้เทพแห่งดวงดาวเกิดการก่อกำเริบที่ต้องการฆ่า ลูซี่ ฮาร์ทฟิเลีย เพื่อให้ตัวเองเป็นอิสระ ช่วงที่สามมีชื่อว่า ศึกทาร์ทารอส (Tartaros) เป็นเรื่องราวการต่อสู้ระหว่างแฟรี่เทล กับกิลด์แห่งความมืดแห่งสหพันธ์บาลาม ทาร์ทารอส ซึ่งเป็นกิลด์แห่งความมืดที่ใหญ่ที่สุด และเป็นทาสรับใช้เพียงกลุ่มเดียวของเซเรฟ และช่วงสุดท้าย เป็นการนำ แฟรี่เทล ซีโร่ ซึ่งเป็นภาคแยกของแฟรี่เทลมาทำในเวอร์ชันอนิเมะ เป็นเรื่องราวการผจญภัยของ มาร์วิส เวอร์มิลเลียน ที่คอยรับใช้อยู่ในกิลด์จอมเวทย์แห่งหนึ่ง จนสุดท้ายหันมาก่อตั้งกิลด์จอมเวทย์ที่ใหญ่ที่สุดอย่างแฟรี่เทล ในฤดูกาลนี้มีจำนวนตอนที่ออกอากาศทั้งหมด 102 ตอน โดยตัดจบตอนที่ 277 ซึ่งเป็นเนื้อหาส่วนสุดท้ายของเล่ม 49
Season : 8 (Final Season)
ฤดูกาลที่ 8 มีชื่อย่างเป็นทางการว่า แฟรี่เทล ไฟนัล ซีรีส์ ออกอากาศเมื่อวันที่ 7 ตุลาคม 2561 - 29 กันยายน 2562 โดยแบ่งเนื้อเรื่องออกเป็นทั้งหมดสองช่วงหลัก ช่วงแรกมีชื่อว่า ศึกอวตาร (Avatar) เป็นเรื่องราวต่อเนื่องจากตอนที่ 277 อันเป็นเรื่องราวการต่อสู้ระหว่าง นัตสึและลูซี่ กับองค์กรแห่งความมืด อวตาร ที่มีแผนชำระล้างเพื่อเรียกเซเรฟออกมา และช่วงสุดท้ายมีชื่อว่า มหาศึกแห่งอัลวาเรซ (Alvarez Empire) เป็นเรื่องราวการก่อตั้งกิลด์แฟรี่เทลขึ้นมาใหม่อีกครั้ง เพื่อมาต่อสู้กับอาณาจักรอัลวาเรซที่หวังจะแย่งชิงแฟรี่ฮาร์ท ซึ่งกิลด์แฟรี่เทลและกิลด์พันมิตรคือ เซเบอร์ทูธ บลูเพกาซัส ลาเมียสเกล เมอร์เมดฮีล คริมโซเชล และควอโทรเซอเบอรัส ได้ร่วมมือกันต่อสู้กับ 12 สปริกกัน และ เซเรฟ ในฤดูกาลนี้มีจำนวนตอนที่ออกอากาศทั้งหมด 51 ตอน
ยูเอสเอส ยอร์กทาวน์ (CV-5)
ซากของเรือยอร์กทาวน์ได้ถูกค้นพบที่ก้นทะเลในมหาสมุทรแปซิฟิกในปี ค.ศ. 1998
Viola banksii
Viola banksii หรือมักเรียกทั่วไปว่า ไวโอเล็ตพื้นเมือง (native violet) มักจะปลูกเติบโตและขายในสวนเพาะซึ่งหาได้ทั่วๆไปในออสเตรเลีย โดยเฉพาะส่วนตะวันออก หลายปีที่ผ่านมาพืชนี้มีชื่อว่า Viola hederacea อย่างไรก็ตามสายพันธุ์ที่ซับซ้อนได้รับการแก้ไขในปี 2004 โดย Kevin Thiele แม้ว่าไวโอเล็ตพื้นเมืองจะถูกเก็บรวบรวมโดย Banks และ Solander แต่ตัวอย่างชนิดนี้ก็หายไปหรือไม่ได้จัดเก็บไว้จนกว่าจะมีการรวบรวมโดย Jacques Labillardière ในแทสเมเนียในภายหลัง เขาค้นพบว่าตัวอย่างของ Viola hederacea ที่เก็บรวบรวมโดย Labillardière ไม่เหมือนกับพืชที่มีความชุ่มชื้นและมีน้ำหนักมากขึ้นซึ่งในภายหลังมีการเก็บรวบรวมปลูกและขายกันอย่างแพร่หลาย ชนิดที่สองนี้ซึ่งเป็นพืชพื้นเมืองของชายฝั่งนิวเซาธ์เวลส์จากใกล้กับบริสเบนถึงอ่าว Batemans ซึ่งเขาตั้งชื่อ Viola banksii
อนุกรมวิธาน
James Edward Smith สังเกตว่าพืช V. hederacea ในนิวเซาท์เวลส์มีใบขนาดใหญ่กว่าและเขาสงสัยว่ามันเป็นทั้งชนิดที่แตกต่างกันหรือ "อุดมความหลากหลาย" ใน 1817
จังหวัดหล่าวกาย
หล่าวกาย (Lào Cai) เป็นจังหวัดในภาคตะวันตกเฉียงเหนือของประเทศเวียดนามซึ่งมีลักษณะภูมิประเทศเป็นภูเขา มีพรมแดนติดกับมณฑลยูนนานของประเทศจีน จังหวัดครอบคลุมพื้นที่ 6,383.9 ตารางกิโลเมตร และมีประชากรประมาณ 602,300 คน ณ พ.ศ. 2551
หล่าวกายและซาปาเป็นสองเมืองสำคัญในจังหวัดบริเวณชายแดนกับประเทศจีน เมืองแรกเป็นที่รู้จักกันดีในฐานะจุดทำการค้าที่สำคัญ ส่วนเมืองหลังเป็นเมืองภูเขาที่มีชื่อเสียงด้านการท่องเที่ยวในภาคตะวันตกเฉียงเหนือของประเทศ หล่าวกายยังเป็นเมืองหลักของจังหวัดหล่าวกาย และมีชายแดนติดกับเมืองเหอโข่วในมณฑลยูนนานของจีน เมืองชายแดนแห่งนี้ถูกปิดหลังจากเวียดนามทำสงครามกับจีนใน พ.ศ. 2522 ตั้งแต่เปิดใหม่ใน พ.ศ. 2536 ก็ได้กลายเป็นศูนย์กลางการท่องเที่ยวที่สำคัญระหว่างฮานอย ซาปา และคุนหมิง (จีน) และเป็นที่รู้จักในฐานะ "ราชินีแห่งภูเขา"
จังหวัดหล่าวกายเต็มไปด้วยสถานที่ทางประวัติศาสตร์ ถ้ำธรรมชาติ และผลิตภัณฑ์ทางการเกษตร เช่น พลัมจากอำเภอบั๊กห่า
ในการสำรวจพื้นที่ในปี พ.ศ. 2472 พบว่าพืชและสัตว์ที่บันทึกโดยนักชีววิทยาชาวฝรั่งเศส (ซึ่งติดตามทีโอดอร์ โรสเวลต์) เป็นสิ่งมีชีวิตเฉพาะถิ่นของภาคเหนือของเวียดนาม
ลาร์รี่ บาตาน
ลาร์รี่ บาร์ตาน หรือ เฟเดอริโก ลอเรนโซ่ นักมวยสากลชาวฟิลิปปินส์ เกิดเมื่อ 6 กรกฎาคม พ.ศ. 2471 ที่ เมืองอบูเกย์ จังหวัดบาตาน สถิติการชก 49 ครั้ง ชนะ 33 (น็อค 3) เสมอ 8 แพ้ 8
ประวัติ
บาร์ตานขึ้นชกมวยสากลครั้งแรกเมื่อ 7 สิงหาคม พ.ศ. 2493 ชนะคะแนน สตาร์ นาเวน จากนั้น ได้ครองแชมป์ฟิลิปปินส์รุ่นแบนตัมเวท เมื่อ 12 พฤศจิกายน พ.ศ. 2493 ชนะคะแนน แทนนี แคมโป ได้แชมป์มาครอง ต่อมาได้ชิงแชมป์ภาคตะวันออกรุ่นเฟเธอร์เวทเมื่อ 2 ธันวาคม พ.ศ. 2493 ชนะคะแนน ผล พระประแดง ที่ ฟิลิปปินส์ จากนั้น บาร์ตานขึ้นชกชนะเป็นส่วนใหญ่ รวมทั้ง ชนะคะแนน เลโอ เอสปีโนซา เมื่อ พ.ศ. 2494 และชนะคะแนน โบนี่ เอสปิโนซา เมื่อ พ.ศ. 2495 ต่อมา ได้ครองแชมป์ฟิลิปปินส์รุ่นเฟเธอร์เวทเมื่อ 17 พฤษภาคม พ.ศ. 2495 ชนะคะแนน สปีดี้ คาบาเนลลา ได้แชมป์มาครอง ในปีเดียวกันนั้น บาร์ตานชกชนะคะแนน จำเริญ ทรงกิตรัตน์ที่ ฟิลิปปินส์ ต่อมา บาร์ตานได้ชิงแชมป์ OPBF ที่ว่างในรุ่นเฟเธอร์เวท ชนะคะแนน อากิโยชิ อากานูมะ เมื่อ 11 พฤศจิกายน พ.ศ. 2495 ที่ ญี่ปุ่น ป้องกันตำแหน่งได้ 2 ครั้ง ก่อนจะเสียแชมป์ไปเมื่อ 6 ธันวาคม พ.ศ. 2496 แพ้น็อค ชิเกจิ กาเนโกะ ยก 4 ที่ ญี่ปุ่น บาร์ตานขึ้นชิงแชมป์เป็นการแก้มือกับกาเนโกะอีกครั้งเมื่อ 28 มกราคม พ.ศ. 2497 แต่เป็นฝ่ายแพ้น็อคไปอีกในยกที่ 5
บาร์ตานยังคงขึ้นชกมวยสากลอย่างต่อเนื่อง และเคยไปชกชนะที่สหรัฐถึงสามครั้งใน พ.ศ. 2499 – 2500 บาร์ตานได้ชิงแชมป์ฟิลิปปินส์รุ่นเฟเธอร์เวทอีกครั้งเมื่อ 22 มิถุนายน พ.ศ. 2500 แต่เป็นฝ่ายแพ้คะแนนลีโอ เอสปีโนซา ไม่ได้แชมป์ บาร์ตานชกมวยสากลจนถึง พ.ศ. 2505 แต่ไม่มีโอกาสชิงแชมป์ใดๆอีก เขาขึ้นชกครั้งสุดท้ายเมื่อ 8 กันยายน พ.ศ. 2505 ชนะคะแนน คิด โมจีกา ที่ ฟิลิปปินส์ จากนั้นก็แขวนนวมไป
อมร วาณิชวิวัฒน์
อมร วาณิชวิวัฒน์ อาจารย์ประจำภาควิชาสังคมวิทยาและมานุษยวิทยา คณะรัฐศาสตร์ จุฬาลงกรณ์มหาวิทยาลัย เป็นหนึ่งในผู้ที่ได้รับการเสนอชื่อและได้รับการโปรดเกล้าฯ แต่งตั้งเป็นสมาชิก สมาชิกสภาปฏิรูปแห่งชาติ (สปช.) ในด้านการเมือง (ได้รับการโปรดเกล้า ณ วันที่ 2 ตุลาคม 2557) ได้รับการแต่งตั้งโดยหัวหน้าคณะรักษาความสงบแห่งชาติ (คสช) ให้ดำรงตำแหน่งกรรมการในคณะกรรมการร่างรัฐธรรมนูญแห่งราชอาณาจักรไทย (ยกร่าง พ.ศ. 2558) ณ วันที่ 5 ตุลาคม 2558 และกรรมการปฏิรูปแห่งชาติด้านกระบวนการยุติธรรม (ตำรวจ)
ประวัติส่วนบุคคล
อมร วาณิชวิวัฒน์ เกิด ที่ อำเภอเมือง จังหวัดฉะเชิงเทรา ดร. อมร มีชื่อเล่นว่า " ทอง " เป็นบุตรชายคนโตของครอบครัวนายดั่นยกห่ง และนางพเยาว์ วาณิชวิวัฒน์ ปัจจุบัน ดร อมร วาณิชวิวัฒน์ เป็นอาจารย์ประจำภาควิชาสังคมวิทยาและมานุษยวิทยา คณะรัฐศาสตร์ จุฬาลงกรณ์มหาวิทยาลัย ได้รับการโปรดเกล้าฯ เป็น สมาชิกสภาปฏิรูปแห่งชาติ เมื่อวันที่ 2 ตุลาคม พ.ศ. 2557 โดยคำสั่งหัวหน้าคณะรักษาความสงบแห่งชาติ (คสช.) ได้รับการโปรดเกล้าให้ทำหน้าที่เป็น สมาชิกสมัชชาแห่งชาติ จากการเสนอชื่อแต่งตั้งโดยคณะรัฐมนตรี ในชุดรัฐบาลของ พล.อ.สุรยุทธ์ จุลานนท์ ดำรงตำแหน่งนายกรัฐมนตรี ภายหลังรัฐประหาร 19 กันยายน พ.ศ. 2549 ระหว่างวันที่ 17 เมษายน พ.ศ. 2551 - 28 พฤษภาคม พ.ศ. 2551 นายอมร วาณิชวิวัฒน์ ได้ขอจดแจ้งรายชื่อศูนย์ศึกษาวิจัยและพัฒนากระบวนการยุติธรรมไทยในฐานะองค์กรภาคประชาชน (ประชาสังคม) กับสำนักงานสภาพัฒนาการเมือง สถาบันพระปกเกล้า (ดู รายชื่อ 731 องค์กรภาคประชาชนที่ได้จดแจ้งกับสภาพัฒนาการเมือง ) อาจารย์ฯ ได้รับการแต่งตั้งให้ดำรงตำแหน่ง "กรรมการที่ปรึกษากระทรวงกลาโหมด้านกฎหมาย" ซึ่งลงนามในคำสั่งโดย พลเอก ยุทธศักดิ์ ศศิประภา รัฐมนตรีว่าการกระทรวงกลาโหมในขณะนั้น และยังได้รับแต่งตั้งให้เป็นกรรมการที่ปรึกษาด้านการต่างประเทศของอดีตประธานรัฐสภา (นาย สมศักดิ์ เกียรติสุรนนท์) และตำแหน่ง ประธานอนุกรรมการด้านเศรษฐกิจ การเงิน การคลัง และ การพาณิชย์ เพื่อศึกษาส่งเสริมสนับสนุนด้านเศรษฐกิจของประเทศไทยในการเข้าสู่ประชาคมอาเซียน (AC ; ASEAN Community หรือ AEC; ASEAN Economic Community)) ใน ปี พ.ศ 2558 และ อมรฯ ได้มีการเดินทางศึกษาดูงานในกลุ่มประเทศอาเซียนหลายประเทศ เช่น การเดินทางศึกษาดูงานและพบปะบุคคลสำคัญของประเทศลาว   เกี่ยวกับการส่งเสริมนักธุรกิจไทยในการเข้าสู่ประชาคมอาเซียน ในปี 2558 และยังเป็นกรรมการศึกษาการจัดตั้งเทศบาลนครแม่สอด เป็นเขตเศรษฐกิจพิเศษอีกด้วย (ในปัจจุบันเขตเศรษฐกิจพิเศษแม่สอดได้รับอนุมัติจาก คสช เรียบร้อยแล้ว) รวมทั้งการเดินทางสำรวจภูมิประเทศในภูมิภาคต่าง ๆ ทั้งในราชอาณาจักรและต่างประเทศ ในโครงการศึกษาดูงานของวิทยาลัยป้องกันราชอาณาจักร วปอ รุ่น 56 (ปรอ 26) เช่น ประเทศมาเลเซีย สิงคโปร์ เยอรมนี สาธารณรัฐเช็ก ออสเตรีย และ กัมพูชา เป็นต้น
ประวัติการศึกษา
อมร วาณิชวิวัฒน์ ได้สำเร็จการศึกษาปริญญาตรี รัฐศาสตร์บัณฑิต สิงห์ดำ รุ่นที่ 37 ภาควิชารัฐประศาสนศาสตร์ (รปศ) สาขาการบริหารงานบุคคล จาก จุฬาลงกรณ์มหาวิทยาลัย รัฐศาสตร์มหาบัณฑิต การบริหารรัฐกิจ มหาวิทยาลัยธรรมศาสตร์ วิทยาศาสตร์มหาบัณฑิต (อาชญาวิทยาและการบริหารกระบวนการยุติธรรม M.S. (Master of Science) in Criminology and Criminal Justice) จากมหาวิทยาลัยฟลอริดาสเตต เมืองหลวง Talahassee ประเทศสหรัฐอเมริกา  มหาวิทยาลัยฟลอริดาสเตต ดุษฎีบัณฑิตทางด้านสังคมวิทยา จากมหาวิทยาลัยออกซฟอร์ด (นับเป็นชาวไทยคนแรกที่สำเร็จการศึกษาปริญญาดุษฎีบัณฑิตทางสังคมวิทยา D Phill in Sociology จากมหาวิทยาลัยแห่งนี้) และประกาศนียบัตรด้านการประกอบการธุรกิจ Building a Business ของ วิทยาลัยธุรกิจซาอิด (SAID) มหาวิทยาลัยออกซฟอร์ด แห่งสหราชอาณาจักร (ประเทศอังกฤษ) รายนามบุคคลจากมหาวิทยาลัยออกซฟอร์ด ทั้งนี้ในปี 2556 อาจารย์ ดร อมร วาณิชวิวัฒน์ สำเร็จการศึกษา ณ วิทยาลัยป้องกันราชอาณาจักร หลักสูตรป้องกันราชอาณาจักรภาครัฐร่วมรัฐเอกชน ปรอ 26 สังกัดหมู่ เสือ และเป็นกรรมการวิชาการของรุ่น  ได้ร่วมนำเสนอผลงานยุทธศาสตร์ด้านการปฏิรูปการเมืองร่วมกับคณะกรรมการวิชาการของรุ่น ในงานสัปดาห์วิชาการความมั่นคงของ สถาบันวิชาการป้องกันประเทศในปี 2557 ในวันที่ 8 พฤษภาคม 2557 รวมทั้งเป็นกรรมการจัดทำยุทธศาสตร์ชาติของรุ่นอีกด้วย อาจารย์ ได้เป็นหนึ่งในผู้แถลงยุทธศาสตร์ชาติ ของวิทยาลัยป้องกันราชอาณาจักร วปอ 2556
คอลัมนิสต์
ปัจจุบัน เป็นคอลัมนิสต์ประจำหนังสือพิมพ์กรุงเทพธุรกิจ และพิธีกรรายการ "คอข่าว" ทางสถานีโทรทัศน์ช่อง 7 เอชดี และพิธีกร รายการ "รู้รอบโลกกับอมร" รวมทั้ง "เคลียร์คัทชัดเจน สุดสัปดาห์" ทางสถานีโทรทัศน์เอ็นบีที
ภูมิลำเนา
ภูมิลำเนา (domicile (แบบบริเตน), domicil (แบบอเมริกา)) หมายถึง แหล่งสำคัญอันเป็นที่อยู่ของบุคคล ซึ่งไม่จำเป็นต้องเป็นถิ่นที่อยู่ตามทะเบียนบ้านหรือทะเบียนสำมะโนครัว และไม่ได้มีความหมายอย่างเดียวกับ "มาตุภูมิ" ดังที่คนส่วนใหญ่เข้าใจ
ตามกฎหมายไทย ภูมิลำเนาของบุคคลมีอยู่สองประเภท คือ ถิ่นที่อยู่อันบุคคลธรรมดาแสดงเจตนาว่าให้เป็นภูมิลำเนา และภูมิลำเนาของบุคคลประเภทที่กฎหมายกำหนดไว้ให้เป็นการเฉพาะ
ประวัติคำ
พลตรี พระเจ้าวรวงศ์เธอ พระองค์เจ้าวรรณไวทยากร กรมหมื่นนราธิปพงศ์ประพันธ์ เป็นผู้ทรงบัญญัติคำว่า "ภูมิลำเนา" ขึ้นใช้แทน "domicile" ในภาษาอังกฤษ คำ "ภูมิลำเนา" นั้นเป็นคำประสมระหว่างคำ "ภูมิ" จากภาษาสันสกฤต หมายความว่า แผ่นดิน หรือที่ดิน กับคำ "ลำเนา" จากภาษาเขมร อันหมายความว่า แนว แถว แถบ หรือ ถิ่น คำ "ลำเนา" นั้นในภาษาเขมรอ่านว่า "ลุม-เนิว"
อันที่จริง คำว่า "ภูมิลำเนา" (พูมลำเนา) มิใช่คำสมาส จึงมิต้องอ่านออกเสียงเชื่อมเป็น พูมิลำเนา แต่คนทั่วไปนิยมออกเสียงอย่างหลังเพื่อความไพเราะ ราชบัณฑิตยสถานจึงอนุโลมให้อ่านคำนี้ได้ทั้งว่า พูมลำเนา และ พูมิลำเนา
องค์ประกอบ
ถิ่นใดจะเป็นภูมิลำเนาของบุคคลใดนั้น ต้องมีองค์ประกอบสองประการดังต่อไปนี้
2. บุคคลนั้นแสดงเจตนาให้ถิ่นดังกล่าวเป็นภูมิลำเนาของตน โดยพิจารณาจากพฤติการณ์ใด ๆ ที่บุคคลนั้นแสดงออกให้บุคคลอื่นรับรู้ได้ว่าตนต้องการให้ถิ่นนั้นเป็นภูมิลำเนาของตน (มาตรา 38 แห่งประมวลกฎหมายแพ่งและพาณิชย์)
นอกจากนี้ บุคคลยังสามารถกำหนดให้ถิ่นใดเป็นภูมิลำเนาเฉพาะการ (special domicile) ของตนก็ได้ เพื่อไว้ใช้ทำการใด ๆ ตามแต่ประสงค์ การดังกล่าวกระทำได้โดยแสดงเจตนาให้ปรากฏชัดแจ้งว่าต้องการให้ถิ่นนั้นเป็นภูมิลำเนาเฉพาะการ
กรณีที่ภูมิลำเนาไม่ปรากฏ
ในกรณีที่ภูมิลำเนาของบุคคลไม่ปรากฏ กล่าวคือ บุคคลนั้นไม่เปิดเผยให้ผู้ใดทราบก็ดี หรือไม่มีความแน่ชัดว่าบุคคลนั้นต้องการให้ถิ่นใดเป็นภูมิลำเนาของตนก็ดี หรือประการอื่นก็ดี ให้เอาถิ่นที่บุคคลนั้นพำนักอยู่เป็นหลักแหล่งเป็นภูมิลำเนาของบุคคลนั้น ซึ่งหากว่าบุคคลนั้นพำนักอยู่เป็นหลักแหล่งในหลายถิ่น จะถือเอาถิ่นใดเป็นภูมิลำเนาก็ได้ (มาตรา 39 แห่งประมวลกฎหมายแพ่งและพาณิชย์)
กรณีที่บุคคลมีถิ่นที่อยู่เป็นหลักแหล่งหลายถิ่น
ในกรณีที่บุคคลมีถิ่นที่อยู่หรือถิ่นอันเป็นหลักแหล่งในการประกอบอาชีพหลายแห่ง และทุกแห่งก็ล้วนสำคัญ ไม่อาจกำหนดได้ว่าถิ่นใดสำคัญกว่าเพื่อน ในกรณีเช่นว่านี้กฎหมายยอมรับให้บุคคลอาจมีภูมิลำเนาหลายแห่งได้ โดยจะถือเอาแห่งใดเป็นภูมิลำเนาของตนก็ได้ (มาตรา 38 แห่งประมวลกฎหมายแพ่งและพาณิชย์)
กรณีที่บุคคลมีที่อยู่ไม่เป็นหลักเป็นแหล่ง
ในกรณีที่บุคคลใดมีที่อยู่ไม่เป็นหลักเป็นแหล่ง เช่น ครองชีพด้วยการสัญจรไปมา เป็นต้นว่า ทำงาน และปฏิบัติกิจวัตรต่าง ๆ บนรถบรรทุก ในกรณีเช่นว่านี้ หากพบตัวบุคคลดังกล่าวในถิ่นไหนก็ให้ถือเอาถิ่นที่พบตัวนั้นเป็นภูมิลำเนาของบุคคลเช่นว่า (มาตรา 40 แห่งประมวลกฎหมายแพ่งและพาณิชย์)
ภูมิลำเนาของคู่สมรส
บุคคลที่เป็นสามีและภรรยากันโดยชอบด้วยกฎหมาย กล่าวคือ มีการจดทะเบียนสมรสตามกฎหมาย ภูมิลำเนาของบุคคลทั้งสองนี้ได้แก่ถิ่นที่อยู่ซึ่งทั้งสองอยู่กินกันฉันสามีและภรรยา เว้นแต่ฝ่ายใดฝ่ายหนึ่งจะแสดงเจตนาให้ชัดแจ้งว่าประสงค์จะมีภูมิลำเนาต่างหากจากกัน (มาตรา 43 แห่งประมวลกฎหมายแพ่งและพาณิชย์)
ภูมิลำเนาของผู้เยาว์
ภูมิลำเนาของผู้เยาว์ ได้แก่ ภูมิลำเนาของผู้แทนโดยชอบธรรม กล่าวคือ ได้แก่ภูมิลำเนาของผู้ใช้อำนาจปกครอง คือ บิดา และ/หรือมารดาโดยชอบด้วยกฎหมาย หรือภูมิลำเนาของผู้ปกครองของผู้เยาว์นั้น ทั้งนี้ จนกว่าผู้เยาว์จะบรรลุนิติภาวะ ในกรณีที่บิดาและมารดามีภูมิลำเนาต่างหากจากกัน ภูมิลำเนาของผู้เยาว์จะได้แก่ภูมิลำเนาของบิดาหรือมารดาที่ผู้เยาว์นั้นพำนักอยู่ด้วย (มาตรา 44 แห่งประมวลกฎหมายแพ่งและพาณิชย์)
ทั้งนึ้ บิดาโดยชอบด้วยกฎหมาย หมายถึง บิดาซึ่งมีทะเบียนสมรส หรือมีเอกสารของราชการรับรองความเป็นบิดา ส่วนมารดานั้นเป็นมารดาโดยชอบด้วยกฎหมายเสมอ
ตัวอย่างเช่น เด็กชาย ก เป็นบุตรของนาย ข และนาง ค ซึ่งอยู่กินกันฉันสามีและภรรยา ณ จังหวัดเชียงราย โดยไม่จดทะเบียนสมรสตามกฎหมาย ต่อมา นาย ข ย้ายไปรับราชการ ณ จังหวัดเชียงใหม่ สามีภรรยาทั้งสองจึงตกลงใจให้เด็กชาย ก ย้ายไปพำนักอยู่ด้วยกับนาย ข ยังจังหวัดเชียงใหม่ ส่วนนาง ค คงอยู่จังหวัดเชียงรายตามเดิม ในกรณีเช่นว่านี้ ภูมิลำเนาของเด็กชาย ก ได้แก่จังหวัดเชียงรายตามภูมิลำเนาของมารดา เนื่องจากนาย ข นั้นไม่ได้เป็นบิดาโดยชอบด้วยกฎหมายของเด็กชาย ก จึงไม่ถือว่าเป็นผู้แทนโดยชอบหรือผู้ใช้อำนาจปกครองของเด็กชาย ก ได้ เป็นต้น
ภูมิลำเนาของคนไร้ความสามารถและของคนเสมือนไร้ความสามารถ
ภูมิลำเนาของคนไร้ความสามารถ ได้แก่ ภูมิลำเนาของผู้อนุบาลหรือผู้พิทักษ์ตน แล้วแต่กรณี ทั้งนี้ จนกว่าศาลจะได้เพิกถอนคำสั่งให้บุคคลนั้นเป็นคนไร้ความสามารถหรือคนเสมือนไร้ความสามารถ (มาตรา 45 แห่งประมวลกฎหมายแพ่งและพาณิชย์)
ภูมิลำเนาของคนคุก
ผู้ที่ถูกจำคุกตามคำพิพากษาถึงที่สุดหรือตามคำสั่งโดยชอบด้วยกฎหมาย ภูมิลำเนาของบุคคลดังกล่าวได้แก่สถานที่ตนถูกจำคุกอยู่ เช่น เรือนจำ ทัณฑสถาน ฯลฯ กรณีนี้ไม่รวมถึงการถูกคุมขังเป็นเวลาชั่วคราว ณ สถานีตำรวจ หรือถูกคุมขังในระหว่างรอการพิจารณาอุทธรณ์ เป็นต้น (มาตรา 47 แห่งประมวลกฎหมายแพ่งและพาณิชย์)
ภูมิลำเนาทหาร
ดู พระราชบัญญัติรับราชการทหาร พุทธศักราช 2497 เพิ่มเติม
ภูมิลำเนาทหาร หมายถึง ภูมิลำเนาของบุคคลผู้ขึ้นทะเบียนเป็นทหารกองเกินตามกฎหมายว่าด้วยการรับราชการทหาร จึงสรุปได้ว่าภูมิลำเนาทหารมีได้แต่ชายเท่านั้น
สำหรับประเทศไทย พระราชบัญญัติรับราชการทหาร พุทธศักราช 2497 ซึ่งใช้บังคับในปัจจุบัน บัญญัติว่า ชายไทยเมื่ออายุได้สิบเจ็ดปีมีหน้าที่ไปขึ้นทะเบียนเป็นทหาร ณ สถานที่ตามเงื่อนไขดังต่อไปนี้ (มาตรา 5)
1. ในกรณีที่ผู้ใช้อำนาจปกครองไม่ว่าฝ่ายไหนหรือผู้ปกครองของบุคคลนั้นมีชีวิตอยู่ ให้ไปขึ้นทะเบียน ณ ที่ว่าการอำเภอตามภูมิลำเนาของผู้ใช้อำนาจปกครองหรือผู้ปกครอง แล้วแต่กรณี
2. ในกรณีที่บิดาของบุคคลดังกล่าวมิได้เป็นบิดาโดยชอบด้วยกฎหมาย และมิได้จดทะเบียนรับรองบุคคลนั้นเป็นบุตร ถ้ามารดายังมีชีวิตอยู่ก็ให้ไปขึ้นทะเบียน ณ ที่ว่าการอำเภอตามภูมิลำเนาของมารดา แต่ในกรณีเช่นว่า หากมารดาตายแล้วด้วย แต่มีผู้ปกครอง ก็ให้ไปขึ้นทะเบียน ณ ที่ว่าการอำเภอตามภูมิลำเนาของผู้ปกครอง
3. ถ้าไม่สามารถไปขึ้นทะเบียน ณ ท้องที่ตามข้อ 1. หรือข้อ 2. ไม่ว่าเพราะเหตุใดก็ตาม ให้ไปขึ้นทะเบียน ณ ที่ว่าการอำเภอตามภูมิลำเนาของตนได้เลย แต่ถ้าภูมิลำเนาไม่ปรากฏก็ให้ไปขึ้นทะเบียน ณ ที่ว่าการอำเภอของท้องที่ที่พบตัวบุคคลนั้น
เมื่อได้ขึ้นทะเบียนดังกล่าวแล้ว พนักงานเจ้าหน้าที่ผู้รับขึ้นทะเบียนจะออกหนังสือรับรองการขึ้นทะเบียนให้ เรียก "ใบสำคัญ" หรือเรียกโดยภาษาปากว่า "สด. 9" และอำเภอที่บุคคลขึ้นทะเบียนก็ได้แก่ภูมิลำเนาทหารของบุคคลนั้นเอง
บุคคลสามารถมีภูมิลำเนาทหารได้บุคคลละภูมิลำเนาเดียวเท่านั้น
นาดีน กอร์ดิเมอร์
นาดีน กอร์ดิเมอร์ (Nadine Gordimer) (20 พฤศจิกายน ค.ศ. 1923 – 13 กรกฎาคม ค.ศ. 2014) นาดีน กอร์ดิเมอร์เป็นนักเขียน, นักเขียนบทละคร และ นักเคลื่อนไหวทางการเมืองคนสำคัญชาวแอฟริกาใต้ กอร์ดิเมอร์ได้รับรางวัลโนเบลสาขาวรรณกรรม ในปี ค.ศ. 1991 งานเขียนของกอร์ดิเมอร์เป็นงานเขียนที่เกี่ยวกับจริยธรรมและปัญหาเรื่องผิวโดยเฉพาะการกีดกันเรื่องผิวในแอฟริกาใต้ นาดีน กอร์ดิเมอร์เป็นผู้มีบทบาทสำคัญในขบวนการต่อต้านการถือผิว และเข้าเป็นสมาชิกของพรรคสมัชชาแห่งชาติแอฟริกาในยุคที่เป็นพรรคนอกกฎหมาย เมื่อไม่นานมานี้ก็ได้เข้ามามีบทบาทในกำจัดเอชไอวี
สำนักพิมพ์ดอร์ลิงคินเดอสเลย์
ดอร์ลิงคินเดอสเลย์จัดตั้งในปี พ.ศ .2517 ดอร์ลิงคินเดอสเลย์ กลายเป็น ผู้ผลิตหนังสือ ที่ได้รับความนิยมจากทั้งห้องสมุด และ โรงเรียน
สาธารณรัฐมาซิโดเนียในโอลิมปิกฤดูหนาว 2014
ประเทศมาซิโดเนีย เข้าร่วมแข่งขันกีฬาโอลิมปิกฤดูหนาว ครั้งที่ 22 ค.ศ. 2014 (พ.ศ. 2557) ที่เมืองโซชี ประเทศรัสเซีย ระหว่างวันที่ 7-23 กุมภาพันธ์ พ.ศ. 2557 คณะกรรมการโอลิมปิกมาซิโดเนียเป็นตัวแทนประเทศมาซิโดเนียในการส่งนักกีฬาเข้าร่วมแข่งขันทั้งหมดจำนวน 3 คน ใน 2 ชนิดกีฬา
สกีลงเขา
ผลการแข่งขันดังนี้ :
สกีข้ามทุ่ง
ผลการแข่งขันดังนี้ :
เฮนรี เพอร์ซีย์ เอิร์ลแห่งนอร์ทธัมเบอร์แลนด์ที่ 3
เฮนรี เพอร์ซีย์ เอิร์ลแห่งนอร์ทธัมเบอร์แลนด์ที่ 3 (Henry Percy, 3rd Earl of Northumberland) (25 กรกฎาคม ค.ศ. 1421 - 29 มีนาคม ค.ศ. 1461) เฮนรี เพอร์ซีย์เป็นขุนนางชาวอังกฤษที่เป็นบุตรของเฮนรี เพอร์ซีย์ เอิร์ลแห่งนอร์ทธัมเบอร์แลนด์ที่ 2และเอเลเนอร์ เพอร์ซีย์ เคานเตสแห่งนอร์ทธัมเบอร์แลนด์บุตรีของราล์ฟ เนวิลล์ เอิร์ลแห่งเวสต์มอร์แลนด์ที่ 1 (Ralph Neville, 1st Earl of Westmorland) กับภรรยาคนที่สองโจน โบฟอร์ท ผู้เป็นพี่น้องกับริชาร์ด เนวิลล์ เอิร์ลแห่งซอลสบรีที่ 5 และซิซิลิ เนวิลล์ผู้เป็นพระมารดาของสมเด็จพระเจ้าเอ็ดเวิร์ดที่ 4 และสมเด็จพระเจ้าริชาร์ดที่ 3 เฮนรี เพอร์ซีย์จึงเป็นญาติสนิทกับทางฝ่ายราชวงศ์ยอร์ค
ดูเพิ่ม
1421 1461
กีฬาว่ายน้ำในโอลิมปิกฤดูร้อน 2020 – ว่ายผลัดท่าผสม 4 × 100 เมตร ทีมหญิง
การแข่งขันกีฬาว่ายน้ำในโอลิมปิกฤดูร้อน 2020 – ว่ายผลัดท่าผสม 4 × 100 เมตร ทีมหญิง เป็น 1 ใน 37 รายการแข่งขันว่ายน้ำที่โตเกียว ประเทศญี่ปุ่น จะจัดขึ้นที่สวนน้ำโอไดบะ ครั้งนี้จัดการแข่งขันกีฬาว่ายน้ำในโอลิมปิกเป็นครั้งที่ 24 ในโอลิมปิกฤดูร้อน
สถิติ
ก่อนการแข่งขัน สถิติโลกและโอลิมปิกมีดังนี้
ปฏิทินการแข่งขัน
เวลาทั้งหมดเป็นเวลามาตรฐานญี่ปุ่น (UTC+9).
ฮีต
ทีมว่ายผลัด 8 อันดับแรกในรอบฮีทจะได้เข้าสู่รอบชิงชนะเลิศ
บารนาบัส
บารนาบัส (Βαρναβᾶς) เป็นคริสต์ศาสนิกชนผู้มีบทบาทสำคัญในการประกาศข่าวดีมาตั้งแต่ยุคแรก ได้รับยกย่องว่าเป็น "อัครทูต" แม้จะไม่ได้รับแต่งตั้งจากพระเยซูโดยตรง (ก่อนถูกตรึงกางเขน) ชาวมุสลิมและคริสต์ศาสนิกชนบางคน เช่น เคลเมนต์แห่งอะเล็กซานเดีย เชื่อว่าท่านเป็นผู้นิพนธ์พระวรสารนักบุญบารนาบัส และทอร์ทิวเลียนกล่าวว่าท่านเขียนจดหมายถึงชาวฮีบรูด้วย
ประวัติ
เรื่องราวของบารนาบัสปรากฏอยู่หลายครั้งในพันธสัญญาใหม่ ทำให้ทราบว่าเดิมเขาชื่อโยเซฟ เป็นชาวยิวจากเผ่าเลวี เกิดที่เกาะไซปรัส มีศรัทธาในพระเยซูอย่างมากถึงขนาดขายที่ดินของตน แล้วนำเงินทั้งหมดไปมอบให้บรรดาอัครทูต พวกอัครทูตจึงตั้งสมญาเขาว่าบารนาบัส ซึ่งแปลว่าบุตรแห่งการให้กำลังใจ ในปี ค.ศ. 48 บารนาบัสทราบถึงการกลับใจของเปาโล และเห็นว่าคริสตชนยังหวาดกลัวเขาอยู่ จึงพาเปาโลไปพบอัครทูต เล่ายืนยันว่าเปาโลรับเชื่อแล้วและได้มีส่วนร่วมในการประกาศข่าวดีอย่างไร จนเปาโลเป็นที่ยอมรับของคริสตจักร ท่านยังได้รับมอบหมายจากคริสตจักรในกรุงเยรูซาเลมให้ไปเมืองแอนติออก เพื่อส่งเสริมความเชื่อของชาวกรีกที่เพิ่งกลับใจ ความดีของเขาและการที่เขาเปี่ยมด้วยพระวิญญาณบริสุทธฺ์และความเชื่อทำให้มีผู้มารับเชื่อจำนวนมาก
ทั้งบารนาบัสและเปาโลได้เดินทางไปประกาศศาสนาร่วมกันเสมอในช่วงแรก เช่น ในปี ค.ศ. 49 ทั้งสองได้นำจดหมายของอัครทูตไปฝากคริสตชนชาวกรีกในเมืองแอนติออก แต่หลังจากนั้นทั้งสองก็ขัดแย้งกันอย่างรุนแรงเพราะบารนาบัสจะพายอห์น มาระโก ลูกพี่ลูกน้องของตน ติดตามไปด้วย แต่เปาโลไม่ยอมเพราะเห็นว่ามาระโกเป็นคนโลเล พึ่งพาอาศัยไม่ได้ ที่สุดทั้งสองก็แยกทางกัน บารนาบัสพามาระโกลงเรือไปประกาศศาสนาที่เกาะไซปรัส
จดหมายของนักบุญเปาโลถึงชาวโครินธ์ ฉบับที่ 1 ซึ่งเขียนขึ้นราว ค.ศ. 53-57 ได้กล่าวถึงบารนาบัสว่ายังคงทำงานหาเลี้ยงตนเอง ต่อมาในช่วงปี ค.ศ. 61-63 ที่เปาโลติดคุกอยู่ที่กรุงโรม มาระโกได้อยู่ติดตามเปาโลด้วย จึงสันนิษฐานว่าบารนาบัสอาจไม่มีชีวิตแล้วในขณะนั้น
นอกจากนี้ยังมีความเชื่อสืบ ๆ กันมาในบางคริสตจักรว่าบารนาบัสเป็นผู้ก่อตั้งคริสตจักรที่เมืองมิลาน เคยไปประกาศศาสนาที่เมืองอะเล็กซานเดรียและกรุงโรม และได้พลีชีพเป็นมรณสักขีที่เกาะไซปรัส แต่เรื่องเหล่านี้ถูกแต่งขึ้นในสมัยหลัง จึงไม่น่าเชื่อถือ
อ้างอิง
61
ถนนพิศาล
ทางหลวงแผ่นดินหมายเลข 1021 [แยกทางหลวงหมายเลข 1 (แม่ต๋ำ) -แยกทางหลวงหมายเลข 1020 (เทิง)] หรือ ถนนพิศาล เป็นทางหลวงที่สร้างขึ้นตามพระราชกฤษฎีกากำหนดแนวทางหลวงที่จะสร้างทางหลวงจังหวัด สายพะเยา-ดอกคำใต้-เชียงคำ พ.ศ. 2508 ในสมัยที่ จอมพลถนอม กิตติขจร เป็นนายกรัฐมนตรี ทั้งนี้ ทางหลวงสายนี้ได้สร้างต่อจากทางสายเทิง-เชียงคำที่สร้างขึ้นตามพระราชกฤษฎีกากำหนดแนวทางหลวงที่จะสร้างทางหลวงแผ่นดิน สายเทิง-เชียงคำ พ.ศ. 2506 ที่สร้างขึ้นในสมัยจอมพลสฤษดิ์ ธนะรัชต์ เป็นนายกรัฐมนตรี โดยเป็นทางหลวงสายสำคัญระหว่างตัวจังหวัดพะเยากับอำเภอต่าง ๆ ทางทิศตะวันออก
หม่อมเจ้านิวัทธวงศ์ เกษมสันต์
พันเอก หม่อมเจ้านิวัทธวงศ์ เกษมสันต์ (5 ตุลาคม พ.ศ. 2438 - 22 มิถุนายน พ.ศ. 2507) เป็นพระโอรสในพระเจ้าบรมวงศ์เธอ กรมหลวงพรหมวรานุรักษ์ ประสูติแต่หม่อมราชวงศ์ละม้าย เกษมสันต์ (ราชสกุลเดิม สุริยกุล) มีโสทรภราดาและโสทรภคินีรวมสององค์ คือ พลโทหม่อมเจ้าพันธุประวัติ เกษมสันต์ อดีตแม่ทัพภาคที่ 1 และ หม่อมเจ้าพงษ์พิศมัย เกษมสันต์
ถนนพิศาล
เขตการควบคุม
ทางหลวงแผ่นดินหมายเลข 1021 แบ่งเขตการควบคุมออกเป็น 4 ตอน ได้แก่
หม่อมเจ้านิวัทธวงศ์ เกษมสันต์
หม่อมเจ้านิวัทธวงศ์ ถวายตัวเป็นมหาดเล็กใน สมเด็จพระอนุชาธิราช เจ้าฟ้าจักรพงษ์ภูวนาถ กรมหลวงพิษณุโลกประชานาถ เมื่อปี พ.ศ. 2449 และสอบเข้าเป็นนักเรียนนายร้อยทหารบกชั้นประถม ในปี พ.ศ. 2450 หลังจากนั้นทรงได้รับทุนของกระทรวงกลาโหม ไปทรงศึกษาต่อที่ประเทศรัสเซีย เมื่อปี พ.ศ. 2456 หม่อมเจ้านิวัทธวงศ์เสกสมรสกับหม่อมเจ้าวงศ์แข เกษมสันต์ (ราชสกุลเดิม เกษมศรี) หม่อมเจ้านิวัทธวงศ์ทรงรับราชการในกระทรวงกลาโหม พระยศสุดท้ายก่อนทรงเกษียนอายุราชการคือ พันเอก
พันเอก หม่อมเจ้านิวัทธวงศ์ เกษมสันต์ สิ้นชีพิตักษัยเมื่อวันที่ 22 มิถุนายน พ.ศ. 2507 สิริชันษา 68 ปี พระราชทานเพลิงศพ ณ เมรุวัดมกุฏกษัตริยารามราชวรวิหาร เมื่อวันที่ 20 มีนาคม พ.ศ. 2508
การลอบสังหารขัตติยะ สวัสดิผล
เมื่อวันที่ 13 พฤษภาคม พ.ศ. 2553 ได้เกิดการลอบสังหารพลตรีขัตติยะ สวัสดิผลด้วยอาวุธปืนสไนเปอร์แรงสูง ขณะที่ขัตติยะ สวัสดิผลกำลังให้สัมภาษณ์สื่อมวลชนต่างประเทศบริเวณแยกศาลาแดง ภายหลังปฏิบัติการกระชับพื้นที่ของรัฐบาล หลังจากนั้น พลตรีขัตติยะ ได้ถูกนำตัวส่งโรงพยาบาลหัวเฉียวและโรงพยาบาลวชิรพยาบาลตามลำดับ อย่างไรก็ตาม พลตรีขัตติยะ ได้เสียชีวิต เมื่อวันที่ 17 พฤษภาคม พ.ศ. 2553
การลอบยิงและนำส่งโรงพยาบาล
การลอบยิงเกิดขึ้นบริเวณทางขึ้นลงรถไฟฟ้าใต้ดิน MRT สถานีสีลม ฝั่งสวนลุมพินี บริเวณแยกศาลาแดง เมื่อเวลาประมาณ 19.20 น. ของวันที่ 13 พฤษภาคม พ.ศ. 2553 โดยได้รับบาดเจ็บสาหัสจากการถูกยิงด้วยกระสุนจากพลซุ่มยิงมุมสูงเข้าที่ศีรษะท้ายทอยด้านขวาและทะลุท้ายทอยด้านซ้าย กลุ่มคนเสื้อแดงได้รีบนำตัวส่งโรงพยาบาลหัวเฉียว หลังจากนั้นทางญาติจึงตัดสินใจย้ายไปรับการรักษาต่อที่โรงพยาบาลวชิรพยาบาลในกลางดึกของวันเดียวกัน โดยทางแพทย์ผู้ให้การรักษาได้ให้เหตุผลว่าทางวชิรพยาบาลมีอุปกรณ์ทางการแพทย์ที่เพียบพร้อมกว่า อาการของ พลตรีขัตติยะ อยู่ในสภาพทรงตัวมาตลอดจนกระทั่งเสียชีวิตด้วยภาวะไตวายเฉียบพลันเมื่อวันที่ 17 พฤษภาคม พ.ศ. 2553 เวลา 09.20 น. โดยมีกำหนดการพระราชทานเพลิงศพ พลตรีขัตติยะ สวัสดิผล หรือ เสธ.แดง ที่วัดโสมนัสราชวรวิหาร ในวันที่ 22 มิถุนายน 2553 เวลา 17.00 น.
การวิเคราะห์ผู้บงการ
หนังสือพิมพ์มติชนได้วิเคราะห์ "6 โจทก์" ซึ่งอาจเป็นผู้บงการการลอบสังหาร ได้แก่
นอกเหนือจาก 6 โจทก์ที่น่าจะเป็นมูลเหตุทำให้เสธ.แดงถูกลอบยิงแล้ว ยังมีมูลเหตุอีก ดังนี้
ประเด็นการใช้ปืนซุ่มยิง
นายธาริต เพ็งดิษฐ์ อธิบดีกรมสอบสวนคดีพิเศษ แถลงว่า สำหรับความคืบหน้าในการสอบสวนคดีการเสียชีวิตของพลตรีขัตติยะ นั้นเบื้องต้นดีเอสไอพบว่าพลตรีขัตติยะ ถูกยิงด้วยกระสุนความเร็วสูง ซึ่งมักใช้กับอาวุธที่ใช้กันในกลุ่มของเจ้าหน้าที่รัฐ และในวันที่เกิดเหตุมีข้อมูลเป็นเอกสารคำสั่งอย่างชัดเจนว่าศูนย์อำนวยการแก้ไขสถานการณ์ฉุกเฉิน (ศอฉ.) ได้สั่งให้เจ้าหน้าที่ชุดปฏิบัติการณ์เข้าดูแลพื้นที่โดยรอบการชุมนุมและบริเวณตึกสูงโดยรอบที่เกิดเหตุทั้งหมด และดีเอสไอมีรายชื่อเจ้าหน้าที่ชุดปฏิบัติการณ์ในส่วนของเจ้าหน้าที่ทหารจากกองบัญชาการทหารอากาศ แต่ในส่วนของกองทัพบก กองทัพเรือและตำรวจ ที่ได้ขอความร่วมมือไปแล้วตั้งแต่ปี 2554 แต่ยังใม่ได้รับการแจ้งข้อมูลกลับมา
ความเห็นจากบุคคลอื่น
ในช่วงค่ำ วันที่ 17 มี.ค. 2554 นาย วิเชียร ขาวขำ ส.ส.อุดรธานี พรรคเพื่อไทย อภิปรายว่า "การตายของพลตรีขัตติยะ สวัสดิผล อดีตผู้ทรงคุณวุฒิกองทัพบกนั้น คนบงการสั่งฆ่าไม่ใช่ธรรมดา มันเป็นขบวนการ ตนบอกได้เลยว่าทหารเป็นคนยิง จากหน่วย ฉก. 90 ลพบุรี มือสไนเปอร์ ยศสิบเอก ชื่อ พ. นามสกุล ป. ไปไล่สอบกันได้เลย เหตุการณ์ที่เกิดขึ้นระหว่างการชุมนุม เช่นเรื่องคนชุดดำ การก่อการร้ายนั้น นายสุเทพเป็นคนสร้างสถานการณ์ เพื่อใส่ร้ายคนเสื้อแดง เป็นเงื่อนไขสลายการชุมนุม และรักษาอำนาจตัวเองต่อไป"
ยอด พิมพิสาร
พระคุณเจ้ายอร์ช ยอด พิมพิสาร (19 มกราคม พ.ศ. 2476 — 18 ธันวาคม พ.ศ. 2560) บาทหลวงโรมันคาทอลิกคณะพระมหาไถ่ ชาวกรุงเทพมหานคร เคยดำรงตำแหน่งมุขนายกกิตติคุณมิสซังโรมันคาทอลิกอุดรธานี
ประวัติ
พระคุณเจ้ายอร์ช ยอด พิมพิสาร เกิดเมื่อวันที่ 19 มกราคม พ.ศ. 2476 เป็นบุตรคนโตของนายชำนิ และนางสุภา พิมพิสาร รับศีลล้างบาปและศีลกำลังที่อาสนวิหารอัสสัมชัญ เมื่อโตขึ้นได้ศึกษาที่โรงเรียนอัสสัมชัญตั้งแต่ชั้น ป. 1 จนจบชั้น ม. 6 ในระหว่างที่ศึกษาอยู่ที่นี่ บาทหลวงมอริส ยอลลี มิชชันนารีคณะมิสซังต่างประเทศแห่งกรุงปารีส ได้สนับสนุนให้เด็กชายยอดเข้าคณะนักบวชคาทอลิก และพาไปพบบาทหลวงคณะพระมหาไถ่ เด็กชายยอดจึงสนใจเข้าคณะนี้ และได้เดินทางไปศึกษาที่เซมินารีคณะพระมหาไถ่ ที่ประเทศฟิลิปปินส์ ตั้งแต่ พ.ศ. 2493-2496 แล้วย้ายไปศึกษาที่เซมินารีคณะพระมหาไถ่ที่รัฐวิสคอนซิน สหรัฐ ตั้งแต่ปี พ.ศ. 2496 — 2512 ได้ปฏิญาณตนตลอดชีพเป็นนักบวชคณะพระมหาไถ่เมื่อวันที่ 2 กรกฎาคม พ.ศ. 2496 ได้รับศีลอนุกรมเป็นพันธบริกรในปี พ.ศ. 2501 และเป็นบาทหลวงในวันที่ 24 มิถุนายน ปีเดียวกัน โดยมีพระคุณเจ้าอัลเบิร์ต เกรกอรี มาเยอร์ ประมุขอัครมุขมณฑลมิลวอคีในขณะนั้น เป็นผู้โปรดศีล ท่านปฏิบัติศาสนกิจที่นั่นจนถึงปี พ.ศ. 2503 จึงเดินทางกลับมาประเทศไทย
เมื่อกลับถึงไทยแล้ว ท่านได้ทำหน้าที่เป็นอาจารย์ประจำเซมินารีพระมารดานิจจานุเคราะห์ ศรีราชา แล้วย้ายมาเป็นผู้ช่วยอธิการโบสถ์พระมหาไถ่ กรุงเทพฯ เป็นเวลา 3 ปี จากนั้นจึงได้รับแต่งตั้งเป็นอธิการโบสถ์ ต่อมาได้ย้ายไปเป็นอธิการโบสถ์ที่จังหวัดขอนแก่น เมื่อพระคุณเจ้าแคลเรนซ์ เจมส์ ดูฮาร์ต ลาออกจากตำแหน่งมุขนายกมิสซังโรมันคาทอลิกอุดรธานี สมเด็จพระสันตะปาปาปอลที่ 6 ได้แต่งตั้งบาทหลวงยอดสืบตำแหน่งมุขนายกแทนตั้งแต่วันที่ 2 ตุลาคม พ.ศ. 2518 ได้รับการอภิเษกเป็นมุขนายกเมื่อวันที่ 12 ธันวาคม ปีเดียวกัน
พระคุณเจ้ายอดดำรงตำแหน่งมุขนายกมิสซังอุดรธานีจนถึงวันที่ 14 พฤศจิกายน พ.ศ. 2552 จึงลาเกษียณ และดำรงตำแหน่งมุขนายกกิตติคุณจวบจนมรณภาพ
นอกจากตำแหน่งมุขนายกมิสซังโรมันคาทอลิกอุดรธานีแล้ว พระคุณเจ้ายอดยังเคยดำรงตำแหน่งสำคัญหลายตำแหน่งในศาสนจักรโรมันคาทอลิกในประเทศไทย อาทิเช่น
พระคุณเจ้ายอร์ช ยอด พิมพิสาร ถึงแก่มรณภาพเมื่อวันจันทร์ที่ 18 ธันวาคม 2560 เวลา 14.10 น. ณ โรงพยาบาลเอกอุดร
เลช็องซงซ็องนอร์
ข้อมูลอัลบั้ม
อัลบั้มนี้มีเพลงใหม่ 1 เพลง คือ "เฟเซอเกอตูว์วูดรา" ขึ้นอันดับสูงสุดที่ 36 ในชาร์ตเกแบ็ก
เซลีนสร้างมิวสิกวิดีโอเพลงภาษาฝรั่งเศสแรกในเพลง "เฟเซอเกอตูว์วูดรา" ภายหลังมิวสิกวิดีโอเพลงภาษาอังกฤษ "ลิสซึนทูเดอะแมจิกแมน" ในปี พ.ศ. 2525 ซึ่งเป็นมิวสิกวิดีโอทางการค้าแรกของเธอ
อับดุลราฮิม เพลส
อับดุลราฮิม เพลส (Abdulrahim Place) คือตึกระฟ้าแห่งหนึ่ง อยู่ในบริเวณเดียวกับบ้านอับดุลราฮิม ตั้งอยู่ตรงข้ามสวนลุมพินี ในเขตธุรกิจสีลม และสาทร กรุงเทพมหานคร ใกล้กับสถานีสีลม และสถานีศาลาแดง เป็นอาคารสำนักงานเกรดเอ มีพื้นที่สำนักงาน 48,000 ตารางเมตร ภายในยังมีร้านค้า ร้านอาหาร และธนาคารต่าง ๆ โครงสร้างเป็นคอนกรีตเสริมเหล็กสูง 34 ชั้น มีโครงเหล็กเป็นเสาค้ำ (truss) ยอดแหลมตั้งอยู่บนชั้นดาดฟ้า ตกแต่งภายนอกด้วยกระเบื้องโมเสก ระบบการทำงานของลิฟต์มีการควบคุมโดยระบบคอมพิวเตอร์กลางในแต่ละโซนจำนวน 19 ตัว โดยแบ่งเป็น ลิฟต์สำหรับโดยสารภายในอาคาร 15 ตัว ลิฟต์สำหรับอาคารจอดรถยนต์ 2 ตัว ลิฟต์สำหรับขนของจำนวน 2 ตัว มีพื้นที่จอดรถที่รองรับมากกว่า 1,000 คัน โดยมีบริษัท GPF Property Management Limited ซึ่งเป็นบริษัทที่ดูแลเกี่ยวกับอสังหาริมทรัพย์ เครือของกองทุนบำเหน็จบำนาญข้าราชการ กระทรวงการคลัง
ราชันผู้งดงาม
ราชันผู้งดงาม เป็นซีรีส์โทรทัศน์เกาหลีใต้ในปี ค.ศ. 2021 ที่นำแสดงโดย Park Eun-bin, Rowoon, Nam Yoon-su, Choi Byung-chan, Bae Yoon-kyung และ Jung Chae-yeon โดยเค้าโครงมาจากการ์ตูนเกาหลีเรื่อง manhwa Yeonmo ของ Lee So-young ออกอากาศตั้งแต่วันที่ 11 ตุลาคม ถึง 14 ธันวาคม ค.ศ. 2021 ทุกวันจันทร์และวันอังคาร เวลา 21:30 น. (เวลามาตรฐานเกาหลี) ทางเคบีเอส มีทั้งหมด 20 ตอน และเปิดตัวทั่วโลกทางเน็ตฟลิกซ์ในวันเดียวกัน
ราชันผู้งดงามเป็นซีรีส์โทรทัศน์เกาหลีใต้เรื่องแรกที่ได้รับรางวัล International Emmy Award
ดนตรีประกอบ
พาร์ต 1
พาร์ต 2
พาร์ต 3
พาร์ต 4
พาร์ต 5
พาร์ต 6
พาร์ต 7
อาร์ทัวร์ ชนิทซ์เลอร์
อาร์ทัวร์ ชนิทซ์เลอร์ (Arthur Schnitzler; 15 พฤษภาคม ค.ศ. 1862 – 21 ตุลาคม ค.ศ. 1931) เป็นนักเขียนชาวออสเตรีย เกิดที่กรุงเวียนนาในครอบครัวชาวยิว เป็นบุตรคนโตของพี่น้อง 4 คนของโยฮัน ชนิทซ์เลอร์ แพทย์ผู้เชี่ยวชาญด้านลำคอ กับลูอีเซอ มาร์คไบรเทอร์ ชนิทซ์เลอร์เรียนวิชาแพทย์ที่มหาวิทยาลัยเวียนนาและทำงานที่โรงพยาบาลเวียนนา แต่ต่อมาเขาหันมาสนใจด้านการเขียน บทละครชิ้นแรกของเขา Anatol ตีพิมพ์ในปี ค.ศ. 1893 ในปี ค.ศ. 1903 ชนิทซ์เลอร์แต่งงานกับอ็อลกา กุสมัน ทั้งคู่มีบุตรด้วยกัน 2 คนก่อนจะแยกกันอยู่ในปี ค.ศ. 1921 ชนิทซ์เลอร์เสียชีวิตด้วยภาวะเลือดออกในสมองใหญ่ที่กรุงเวียนนา ในปี ค.ศ. 1931
งานเขียนของชนิทซ์เลอร์ส่วนใหญ่ก่อให้เกิดข้อถกเถียง ด้วยการนำเสนอเรื่องเพศและการต่อต้านแนวคิดเหยียดชาวยิวอย่างรุนแรง ในช่วงที่นาซีขึ้นสู่อำนาจ งานของเขาและชาวยิวคนอื่น ๆ เช่น อัลเบิร์ต ไอน์สไตน์, คาร์ล มากซ์, ซีคมุนท์ ฟร็อยท์, ฟรันทซ์ คัฟคา, ชเต็ฟฟัน ซไวค์ ถูกเผา อย่างไรก็ตาม ผลงานของเขาหลายชิ้นได้รับการนำไปสร้างเป็นละครเวทีและภาพยนตร์ เช่น บทละครเรื่อง Reigen, นิยายสั้น Fräulein Else และนิยายสั้น Traumnovelle ที่ได้รับการดัดแปลงเป็นภาพยนตร์โดยสแตนลีย์ คูบริก ชื่อ พิษราคะ (Eyes Wide Shut)
กองทัพประชาชนแอลจีเรีย
กองทัพประชาชนแอลจีเรีย (APNA) เป็นกองกำลังทางทหารของแอลจีเรีย
วาการ์สชาพัต
วาการ์สชาพัต (Վաղարշապատ ) เป็นเมืองขนาดใหญ่ที่สุดเป็นอันดับสี่ของประเทศอาร์มีเนีย และเป็นเทศบาลที่มีประชากรมากที่สุดในจังหวัดอาร์มาวีร์ ตั้งอยู่ราว 18 km ทางตะวันตกของเมืองหลวงเยเรวาน และราว 10 km ทางเหนือของพรมแดนปิดที่ติดต่อกับประเทศตุรกี เมืองนี้เป็นที่รู้จักในอีกชื่อคือ แอจมียัตซิน (ปรากฏการสะกดทั้ง Ejmiatsin, Echmiadzin และ Etchmiadzin; Էջմիածին, ) ซึ่งเคยเป็นชื่อทางการของเมืองนี้ตั้งแต่ปี 1945 ถึง 1995 ทั้งสองชื่อยังคงปรากฏใช้สลับไปมาจนถึงปัจจุบัน รวมถึงในเอกสารของราชการ
เมืองนี้เป็นที่รู้จักมากจากอาสนวิหารแอจมียัตซิน และ พระอาณาจักรพระมารดาแห่งแอจมียัตซินอันศักดิ์สิทธิ์ ซึ่งเป็นศูนย์กลางของคริสตจักรอาร์มีเนียนอะพอสทอลิก เมืองนี้จึงถูกเรียกขานในเอกสารของตะวันตกว่าเป็น "เมืองศักดิ์สิทธิ์" และเป็น "เมืองหลวงด้านจิตวิญญาณ" (հոգևոր մայրաքաղաք) ของประเทศอาร์มีเนีย
สกุลไมโครนีมา
สกุลไมโครนีมา (Sheatfish) เป็นสกุลของปลาน้ำจืดสกุลหนึ่ง ในวงศ์ปลาเนื้ออ่อน (Siluridae) ใช้ชื่อสกุลว่า Micronema (/ไม-โคร-นี-มา/)
นักมีนวิทยาบางท่าน เช่น ฮิวจ์ แมคคอร์มิค สมิธ ได้จัดให้สกุลนี้เป็นสกุลเดียวกับสกุล Kryptopterus แต่บางท่านได้แยกออกมา เนื่องจากเล็งเห็นว่ามีความแตกต่างกันอยู่ ลักษณะสำคัญของปลาในสกุลนี้คือ มีหนวดที่สั้นมาก 2 คู่ หนวดที่ริมฝีปากบนยาวไม่ถึงช่องเปิดเหงือก หนวดที่คางสั้นและเล็กมาก ไม่มีครีบหลัง ครีบท้องมีก้านครีบแขนง 9-10 ก้าน และครีบก้นมีก้านครีบแขนง 75-95 ก้าน
เป็นปลาที่กระจายพันธุ์ทั่วไปในแหล่งน้ำขนาดใหญ่ในภูมิภาคเอเชียอาคเนย์ เป็นปลาที่ใช้ในการบริโภคกัน รู้จักกันดีในชื่อ "ปลาเนื้ออ่อน" แต่ปัจจุบันได้มีสมาชิกบางส่วนแยกออกไปเป็นสกุลต่างหาก คือ Phalacronotus
โวยาจ (เพลงอายูมิ ฮามาซากิ)
โวยาจ เป็นซิงเกิลที่ 28 ของอายูมิ ฮามาซากิ  ซิงเกิลนี้วางขายที่ญี่ปุ่นเมื่อวันที่ 26 กันยายน พ.ศ. 2545 โดยเปิดตัวในอันดับที่ 1 ในออริกอนชาร์ตนานถึง 3 สัปดาห์  มียอดขายรวมมากกว่า 7 แสนแผ่น  โดยเพลง Voyage เป็นเพลงประกอบภาพยนตร์เรื่อง "ซึคินิชิซุมุ"  และละครเรื่อง "มาย ลิตเติ้ล เชฟ"  อีกทั้งยังได้รับรางวัลเพลงยอดเยี่ยมประจำปีของ "Japan Record Award" ประจำปี 2002 อีกด้วย
รายชื่อเพลง
2. HANABI "electrical Bossa mix"
3. independent "SUGIURUMN MIX"
4. Voyage "Original Mix -Instrumental-"
สปีดี้ คาบาเนลลา
สปีดี้ คาบาเนลล่า นักมวยสากลชาวฟิลิปปินส์ สถิติการชก 84 ครั้ง ชนะ 43 (น็อค 15 ) เสมอ 14  แพ้  26
ประวัติ
คาบาเนลลาขึ้นชกมวยสากลครั้งแรกเมื่อ 18 กุมภาพันธ์ พ.ศ. 2475 ชนะคะแนน ไฟต์ติ้ง เปโดร ที่มะนิลา จากนั้น ขึ้นชกชนะเป็นส่วนใหญ่ จนกระทั่งได้แชมป์ภาคตะวันออกรุ่นฟลายเวทเมื่อ 19 มกราคม พ.ศ. 2477 ชนะคะแนน ยัง ซานโตส จากนั้น ขึ้นชิงแชมป์ภาคตะวันออกรุ่นแบนตัมเวทเมื่อ 2 กุมภาพันธ์ พ.ศ. 2477 แพ้คะแนน ลิตเติ้ล ปานโช ไม่ได้แชมป์ จากนั้น คาบาเนลลาป้องกันแชมป์ภาคตะวันออกไว้ได้ 4 ครั้ง ก่อนจะเสียแชมป์ไปเมื่อ 26 กันยายน พ.ศ. 2478 แพ้คะแนน ลิตเติ้ล ดาโด ที่ ฟิลิปปินส์ คาบาเนลลายังคงขึ้นชกมวยอย่างต่อเนื่อง จนขึ้นชิงแชมป์ภาคตะวันออกอีกครั้งเมื่อ 29 ธันวาคม พ.ศ. 2481 เสมอกับ สตาร์ ฟริสโก ที่ฟิลิปปินส์ ไม่ได้แชมป์ คาบาเนลลาขึ้นชกแก้มือกับฟริสโกอีกครั้งเมื่อ 18 มีนาคม พ.ศ. 2481 คราวนี้เป็นฝ่ายชนะคะแนนฟริสโก ได้แชมป์ภาคตะวันออกรุ่นแบนตัมเวทมาครอง ป้องกันแชมป์ได้ 2 ครั้ง ก็ขึ้นชิงแชมป์ภาคตะวันออกรุ่นเฟเธอร์เวท เมื่อ 19 มกราคม พ.ศ. 2482 ชนะคะแนน เบน จิเมเนซ คาบาเนลลาหยุดชกไปสามปี แล้วขึ้นชิงแชมป์ฟิลิปปินส์รุ่นไลท์เวทเมื่อ 12 มีนาคม พ.ศ. 2486 ชนะคะแนน สตาร์ มีซามิส แต่พอป้องกันแชมป์ครั้งแรก ก็แพ้คะแนน สปีดดี นาวาร์โร เสียแชมป์ไปเมื่อ 16 กรกฎาคม พ.ศ. 2486
ต่อมา คาบาเนลลาเดินทางไปชกในสหรัฐอเมริกาเมื่อ พ.ศ. 2489 และชกอยู่ที่นั่นจนถึง พ.ศ. 2490 ระหว่างนั้น ได้ชิงแชมป์มวยสากลของรัฐแคลิฟอร์เนียร์รุ่นเฟเธอร์เวทด้วยแต่ไม่สำเร็จ จากนั้น คาบาเนลลาขึ้นชิงแชมป์ฟิลิปปินส์รุ่นเฟเธอร์เวทเมื่อ 16 สิงหาคม พ.ศ. 2490 แพ้น็อค ตีร์โซ เดล โรซาริโอ ยก 4 ที่ฟิลิปปินส์ คาบาเนลลาขึ้นชกแก้มือกับโรซาริโออีกครั้งเมื่อ 1 ตุลาคม พ.ศ. 2491 ปรากฏว่าเป็นฝ่ายแพ้คะแนน ชิงแชมป์ไม่สำเร็จอีก คาบาเนลลาได้ขึ้นชกกับผล พระประแดง ใน พ.ศ. 2492 และเป็นฝ่ายชนะคะแนนไปได้ คาบาเนลลาหยุดชกไป 2 ปี กลับมาชกอีกใน พ.ศ. 2494 ได้ครองแชมป์ฟิลิปปินส์รุ่นไลท์เวทเมื่อ 18 ธันวาคม พ.ศ. 2494 ชนะคะแนน มิลตัน รอส ป้องกันแชมป์ได้ 1 ครั้งก็แพ้คะแนน ลาร์รี่ บาตาน เมื่อ 17 พฤษภาคม พ.ศ. 2495 เสียแชมป์ จากนั้น ได้ชิงแชมป์ OPBF รุ่นไลท์เวทที่ว่างเมื่อ 13 ตุลาคม พ.ศ. 2495 แพ้คะแนน จำเริญ ทรงกิตรัตน์ แล้วชิงแชมป์ฟิลิปปินส์รุ่นไลท์เวทในอีกเดือนต่อมาก็เป็นฝ่ายแพ้คะแนน โบนี เอสปีโนซา ไม่สำเร็จ จากนั้น คาบาเนลลาขึ้นชกอีกเพียงครั้งเดียว ชนะคะแนน สตาร์ มัตนอก เมื่อ 17 มกราคม พ.ศ. 2496 จากนั้นก็แขวนนวมไป
หลวงไก่
หลวงไก่ เป็นนักร้องลูกทุ่ง สไตล์ที่เรียกว่าลูกทุ่งเพื่อชีวิตสำเนียงใต้ ที่มีผลงานเพลงออกมาแล้ว 2 ชุด และได้รับการตอบรับจากแฟนเพลงเป็นอย่างดี
ประวัติ
หลวงไก่ มีชื่อจริงว่า สมพงษ์ จิตรเที่ยง เกิดเมื่อวันที่ 29 พฤศจิกายน พ.ศ 2515 ที่อำเภอเมือง จังหวัดตรังจบการศึกษาระดับประถมที่ โรงเรียนบ้านสุโสะ จังหวัดตรัง  ระดับมัธยมที่  โรงเรียนปะเหลียนผดุงศิษย์ ระดับปวช.เรียนที่ ช่างอุตสาหกรรมหาดใหญ่ก่อนจะย้ายไปเรียนต่อที่เทคนิคตรัง จากนั้นก็เรียนต่อระดับ  ปวส.แต่เรียนไม่จบ เพราะสนใจดนตรีมากกว่าการเรียน
หลวงไก่เล่นดนตรีมาตั้งแต่สมัยเรียนชั้น ม.1 โดยเริ่มจากการเป็นนักร้องนำของโรงเรียน พอขึ้นชั้น ม.3 ก็เริ่มเล่นคีย์บอร์ด พอมาเรียนที่เทคนิคตรัง ก็ไปเล่นดนตรีตามร้านอาหาร เนื่องจากฐานะทางบ้านไม่ค่อยดี ก็เลยยึดอาชีพร้องเพลงเล่นดนตรีเพื่อหาเงินส่งตัวเองเรียน ช่วงนั้นเขาเป็นมือกลอง  เวลาเล่นก็ตีกลองร้องเพลงไปด้วย เขาเล่นดนตรีอยู่ที่จังหวัดตรังประมาณ 3 ปี ก็เริ่มออกไปเล่นต่างจังหวัด เริ่มที่เกาะสมุย นครศรีธรรมราช สุราษฎร์ธานี ฯลฯ เขาไปเล่นเกือบทุกผับทั่วภาคใต้ เพราะคิดว่าต้องการหาเงินก่อน แล้วค่อยเรียนที่หลัง ก็เลยทำให้เรียน ปวส.ได้แค่ปีเดียว ก็หยุดไป
ในปี พ.ศ. 2540 เอกชัย ศรีวิชัยได้ตั้งวงดนตรีศรีวิชัย เขาก็ได้มาตีกลองให้กับวง ซึ่งเอกชัยและครอบครัวก็รักและดูแลเขาเป็นอย่างดี เอกชัยก็เลยผูกแขนรับเขาเป็นน้องบุญธรรม และไปไหนมาไหนด้วยกันตลอด เลยได้คลุกคลีกับวงการเพลง ได้เห็นเบื้องหน้าเบื้องหลังการทำงาน
ในเดือนมิถุนายน พ.ศ. 2547 หลวงไก่ ได้เซ็นสัญญากับค่ายใหม่อาร์สยาม ในสังกัดอาร์เอส หลังจากที่ค่ายเดิมคืออาร์สยามปิดตัวลง ได้ย้ายเข้าอาร์สยาม และออกอัลบั้มเดี่ยวทั้งหมด 8 อัลบั้ม ก่อนที่จะหมดสัญญาลง เมื่อปี พ.ศ. 2563 หลังจากนั้น เธอจึงมาเป็นอิสระ ต่อมาได้หมดสัญญากับค่ายอาร์สยามในปี พ.ศ. 2563 และหลังจากนั้นจึงเป็นอิสระ
เข้าวงการ
เอกชัยได้พาน้องบุญธรรมเข้ามาเสนอกับ ค่าย อาร์ สยาม แนวเพลงที่เขาทำตอนแรกเป็นแนวเพลงเพื่อชีวิต พอดีทางค่ายได้ตั้งยูนิตเพลงชื่อ มีดี เร็คคอร์ด ขึ้น ซึ่งมี สนอง โสตถิลักษณ์ และ หนู มิเตอร์ เป็นผู้บริหาร ซึ่งทำเพลงเพื่อชีวิตตรงกับแนวเพลงที่เขานำเสนอพอดี ผู้บริหารค่าย อาร์ สยาม ก็เลยมอบหมายให้ พี่หนู มิเตอร์ ดูแลงานเพลงชุดนี้ให้
ขอบคุณอย่างแรง (2548)
ฉลองยอดขายชุดหลวงไก่ 5 แสนก๊อปปี้
มีเพลงพิเศษเพิ่มจากชุดแรก 2 เพลง
อัลบั้ม อาร์สยาม 5 ปีทอง พี่น้องร้องเพลงรัก (2550)
เป็นอัลบั้มที่ค่ายอาร์สยามครบรอบ 5 ปีและอัลบั้มเป็นเพลงที่รวมนักร้องอาร์สยามร้องคู่กัน มีทั้งหมด 2 ชุด หลวงไก่อยู่ชุดที่ 1
อัลบั้ม พี่บ่าว สาวนุ้ย (2551)
เป็นอัลบั้มเพลงคู่ที่หลวงไก่ร้องร่วมกับบิว กัลยาณี บ่าววี และอันดา
อัลบั้ม จตุรทุ่ง (2551)
เป็นอัลบั้มที่รวม 4 ศิลปินเพื่อชีวิตค่ายอาร์สยาม ซึ่งหลวงไก่ได้ร้องร่วมกับ หนู มิเตอร์, บ่าววี และ วิด ไฮเปอร์
อัลบั้ม เบญจรงค์ (2555)
เป็นอัลบั้มที่รวม 5 ศิลปินเพื่อชีวิตค่ายอาร์สยาม ซึ่งหลวงไก่ได้ร้องร่วมกับ ธันวา ราศีธนู, ทรงกลด ฌา-มา, วิด ไฮเปอร์, และ บ่าววี
เกียรติยศ
รางวัลมาลัยทอง นักร้องชายยอดนิยมประจำปี พ.ศ. 2549 จากเพลง " ฝากเพลงหอมแก้ม"(ประกาศเมื่อ 28 มกราคม พ.ศ. 2550)
ตำบลวังน้ำเขียว (อำเภอวังน้ำเขียว)
วังน้ำเขียว เป็นตำบลแห่งหนึ่งในอำเภอวังน้ำเขียว จังหวัดนครราชสีมา โดยมีพื้นที่ความรับผิดชอบอยู่ในองค์การปกครองส่วนท้องถิ่น 2 หน่วยงาน คือ เทศบาลตำบลศาลเจ้าพ่อ และ องค์การบริหารส่วนตำบลวังน้ำเขียว
การปกครองส่วนท้องถิ่น
พื้นที่ของตำบลวังน้ำเขียว อยู่ในความรับผิดชอบองค์การปกครองส่วนท้องถิ่น 2 หน่วยงาน คือ
สกุลลาเบโอ
สกุลลาเบโอ เป็นสกุลของปลาน้ำจืดที่อยู่ในวงศ์ปลาตะเพียน (Cyprinidae) โดยมีลักษณะที่สำคัญคือ ลำตัวยาว แบนข้างมากในบางชนิด บางชนิดแบนข้างน้อย จะงอยปากยื่นยาว บางชนิดจะงอยปากทู่ บางชนิดจะงอยปากแหลม ส่วนใหญ่ปลายจะงอยปากจะปกคลุมด้วยรูเล็ก ๆ และตุ่มเม็ดสิวเล็ก ๆ ใต้จะงอยปากมีติ่งเนื้อยื่นออกมาทั้งสองข้างอยู่หเนือขากรรไกรบน ริมฝีปากบนและล่างหนา หนวดที่ปลายจะงอยปากมักยาวกว่าหนวดที่มุมปากบน แต่ไม่ยาวมากนัก ความยาวของหนวดเมื่อเทียบกับเส้นผ่าศูนย์กลางตาแล้วมีขนาดใกล้เคียงกัน ครีบท้องยาวกว่าส่วนหัว ก้านครีบเดี่ยวของครีบหลังมีขอบเรียบและไม่เป็นหนามแข็ง ครีบหลังมีก้านครีบแขนง 10-12 ก้าน
มีขนาดแตกต่างกันออกไป ตั้งแต่มีขนาดไม่ถึงหนึ่งฟุตจนถึงเกือบ ๆ หนึ่งเมตร มักหากินโดยแทะเล็มตะไคร่น้ำ, สาหร่าย หรืออินทรียสารต่าง ๆ บริเวณโขดหินหรือใต้ท้องน้ำ พบทั้งทวีปเอเชียและทวีปแอฟริกา พบแล้วมากกว่า 100 ชนิด นิยมเลี้ยงเป็นปลาสวยงามและรับประทานเป็นปลาเศรษฐกิจ
โดยที่ปลาสกุลนี้มีความใกล้เคียงกับสกุล Epalzeorhynchos มาก โดยที่หลายชนิด เช่น L. chrysophekadion ก็ใช้ชื่อสกุล Epalzeorhynchos เป็นชื่อพ้องด้วย
ตำนานสมเด็จพระนเรศวรมหาราช ภาค ๒ ประกาศอิสรภาพ
ตำนานสมเด็จพระนเรศวรมหาราช ภาค ๒ ประกาศอิสรภาพ ภาพยนตร์ภาคสองในภาพยนตร์ไตรภาคชุด ตำนานสมเด็จพระนเรศวรมหาราช นำแสดงโดย พ.ต.วันชนะ สวัสดี, นพชัย ชัยนาม, ทักษอร ภักดิ์สุขเจริญ, จักรกฤษณ์ อำมะรัตน์, นภัสกร มิตรเอม, อินทิรา เจริญปุระ, พ.ต.คมกริช อินทรสุวรรณ, ปราบต์ปฎล สุวรรณบาง, พ.ท.วินธัย สุวารี, สรพงษ์ ชาตรี เขียนบทภาพยนตร์และกำกับการแสดงโดย หม่อมเจ้าชาตรีเฉลิม ยุคล
เนื้อเรื่อง
หลังจากพระองค์ดำหรือพระนเรศหนีกลับพระพิษณุโลกสองแควได้แล้วนั้น หลายปีผ่านไป พระองค์ได้เจริญชันษาขึ้น (วันชนะ สวัสดี) และกลายเป็นอุปราชผู้รั้งเมืองพระพิษณุโลกสองแควแทน สมเด็จพระมหาธรรมราชาธิราช (ฉัตรชัย เปล่งพานิช) พระราชบิดาที่ไปครองราชธานีกรุงศรีอยุธยา พระนเรศวรทรงฝึกปรนการต่อสู้ทุกวัน โดยมีแทล้วทหารกล้ามากมายอยู่รอบพระองค์ ทั้ง ออกพระราชมนู (นพชัย ชัยนาม) หรือ ไอ้บุญทิ้ง พระสหายของพระนเรศวรมาตั้งแต่ครั้งยังประทับอยู่หงสาวดี และได้มี ออกพระศรีถมอรัตน์ (คมกริช อินทรสุวรรณ) และ ออกพระชัยบุรี (ปราบต์ปฎล สุวรรณบาง) เจ้าเมืองชัยบุรี มาสวามิภักดิ์ขออยู่ด้วย รวมทั้ง พระเอกาทศรถ (วินธัย สุวารี) หรือ องค์ขาว พระอนุชา และ มณีจันทร์ (ทักษอร ภักดิ์สุขเจริญ) ต่างก็เจริญวัยขึ้นเช่นกัน
ในปีพุทธศักราช 2124 พระเจ้าบุเรงนอง (สมภพ เบญจาธิกุล) เสด็จสวรรคต โดยก่อนที่จะสวรรคตพระองค์ได้กระซิบบอกแก่ พระมหาเถรคันฉ่อง (สรพงษ์ ชาตรี) นำความไปบอกยังพระนเรศวรให้ยกทัพมาเอาเมืองหงสาวดี เพราะทรงทราบดีว่าทั้งพระมหาอุปราชานันทบุเรง (จักรกฤษณ์ อำมะรัตน์) และมังสามเกียด (นภัสกร มิตรเอม) ไม่สามารถที่จะรักษาสถานะของความเป็นอาณาจักรตองอูเอาไว้ได้ ต่อมา มหาอุปราชานันทบุเรง ขึ้นครองราชย์เป็น พระเจ้านันทบุเรง สืบต่อ หงสาวดีได้มีพระราชสาสน์ส่งไปยังพระพิษณุโลกสองแควให้ส่งตัวแทนมาร่วมพระราชพิธีถวายเพลิงพระศพที่หงสาวดี พระนเรศวรได้เสนอตัวพระองค์เองแม้จะทรงรู้ว่า จะเป็นการคืนกลับไปอยู่ยังมือศัตรูอีกครั้ง แต่เพราะพระเจ้าบุเรงนองมีบุญคุณต่อพระนเรศวรเฉกเช่นพระราชบิดาแท้ ๆ อีกองค์หนึ่ง พระนเรศวรจึงจำเป็นต้องเสด็จเดินทางไป เมื่อไปถึง พระมหาอุปราชามังสามเกียด (นภัสกร มิตรเอม) พระโอรสของพระเจ้านันทบุเรงที่รังเกียจพระนเรศวรมาตั้งแต่ยังทรงพระเยาว์ และ มางจางปะโร (ชลัฏ ณ สงขลา) พระสหายคนสนิท  ต่างเพ็ดทูลให้พระนเรศวรต้องพบกับอันตรายซึ่งจะนำมาซึ่งพระชนม์ชีพ โดยที่งานพระบรมศพครั้งนี้ เมืองคังซึ่งเป็นประเทศราชหงสาวดีมิได้ส่งตัวแทนมา พระเจ้านันทบุเรงจึงมีพระบรมราชโองการให้อุปราชของ 3 เมือง คือ พระนเรศวร, นัดจินหน่อง (จงเจต วัชรานันท์) อุปราชเมืองตองอู และพระมหาอุปราชามังสามเกียด ยกทัพไปปราบเมืองคัง โดยแข่งขันกัน
เมื่อไปถึง เมืองคังเป็นเมืองที่อยู่บนภูเขาสูง ยากที่จะโจมตี กองทัพหงสาวดีของพระมหาอุปราชามังสามเกียดแม้จะยกพลบุกเข้าโจมตีซึ่ง ๆ หน้าก็ไม่สำเร็จ เพราะถูกต่อต้านอย่างหนักจาก เล่อขิ่น (อินทิรา เจริญปุระ) ธิดาของเจ้าฟ้าเมืองคัง (ชุมพร เทพพิทักษ์) ที่ใช้ทั้งธนูและก้อนหินทุ่มลงมา วันต่อมา ทัพตองอูของนัดจินหน่องเข้าโจมตีบ้าง โดยใช้แผ่นไม้เป็นโล่กั้นแต่ก็ไม่สำเร็จเพราะถูกจู่โจมด้วยไฟ ขณะที่ทัพตองอูกำลังโจมตีอยู่นั้น ข้างพระนเรศวรได้สำรวจสภาพรอบเมืองคัง พบว่าหลังเมืองมีแหล่งน้ำที่ชาวเมืองลงมาตักใช้และเป็นทางขึ้นไปยังเมืองคังได้ จึงทรงจัดทัพแบ่งเป็น 2 ทาง ทางแรกแสร้งให้พระเอกาทศรถจู่โจมหน้าด้านเหมือนเช่น 2 เมืองก่อนหน้านั้น ส่วนพระองค์จะจู่โจมที่ด้านหลัง ผลปรากฏว่า พระนเรศวรสามารถตีเมืองคังได้สำเร็จ และได้จับตัวเล่อขิ่นและเจ้าฟ้าเมืองคังกลับไปรับโทษยังหงสาวดีได้สำเร็จ ระหว่างเดินทางออกราชมนูได้แสดงความรักต่อเลิ่นขิ่นหลายต่อหลายครั้ง
การที่พระนเรศวรกระทำการสำเร็จดังนั้น สร้างความแค้นเคืองให้พระมหาอุปราชามังสามเกียดยิ่งนักเพราะถือว่าถูกลบหลู่พระเกียรติ ขณะที่นัดจินหน่องมองพระนเรศวรอย่างไม่ดูแคลนเพราะถือว่าในอนาคตพระนเรศวรอาจเป็นได้ทั้งมิตรและศัตรูคนสำคัญ เมื่อถึงหงสาวดี พระเจ้านันทบุเรงมีคำสั่งให้เผาทั้งเป็นเจ้าฟ้าเมืองคัง แต่พระนเรศวรได้ทูลขอชีวิตไว้ พระเจ้านันทบุเรงจึงให้ปล่อยตัวกลับไป ขณะเสด็จกลับพระพิษณุโลกสองแคว ขณะที่พระเจ้านันทบุเรงเสด็จออกไปทำสงครามยังเมืองอังวะ พระมหาอุปราชามังสามเกียด เป็นผู้รั้งพระนครได้ทำอุบายร้ายต่อพระนเรศวรขณะเสด็จถึงเมืองแครง แต่ว่า พระยาเกียรติ (ประดิษฐ์ ภักดีวงษ์) และ พระยาราม (ศักราช ฤกษ์ธำรงค์) ทหารมอญที่ถูกส่งมาลอบปลงพระชนม์พระนเรศวรได้สำนึกในบุญคุณครั้งอดีตที่พระนเรศวรเคยมีต่อตนจึงได้สารภาพความจริงโดยนำความบอกผ่านมายัง พระมหาเถรคันฉ่อง (สรพงษ์ ชาตรี) ที่เมื่อพระเจ้าบุเรงนองสวรรคตแล้วได้อกมาจำพรรษายังนอกเมือง  พระมหาเถรคันฉ่องได้นำความมาบอกแก่พระนเรศวร พระนเรศวรได้กระทำพิธีหลั่งน้ำทักษิโณทกประกาศไม่ขึ้นต่อหงสาวดี เป็นการแสดงว่านับแต่นี้ต่อไป พระพิษณุโลกสองแควและอยุธยาจะไม่ขึ้นตรงต่อหงสาวดีอีกแล้ว
ขณะที่เล่อขิ่นได้เดินทางกลับเมืองคังได้คิดถึงออกราชมนูและพระนเรศวร เจ้าฟ้าเมืองคังล่วงรู้ความในใจของธิดา จึงได้อนุญาตให้เล่อขิ่นออกติดตามไปกับกองทัพของพระนเรศวร โดยมี หมอกมู (อภิรดี ภวภูตานนท์) องครักษ์หญิงติดตามไปด้วย ขณะที่เล่อขิ่นและหมอกมูกำลังเดินทางในป่า มือสังหารชาวนาคาได้ลงมือลอบสังหาร รวมทั้งลอบปลงพระชนม์พระนเรศวรถึงที่พำนักด้วย โดยพระมหาอุปราชามังสามเกียดเป็นผู้ส่งไป ทำให้พระนเรศวรต้องเริ่งเดินทางให้เร็วขึ้นเพื่อให้พ้นเขตแดนหงสาวดี ทาง สุระกรรมา (โสธรณ์ รุ่งเรือง) แม่ทัพอาวุโสแห่งหงสาวดีได้เตือนพระมหาอุปราชามังสามเกียดว่าอย่าได้ประมาทพระนเรศวร แต่มหาอุปราชามังสามเกียดเถียงว่า ยุทธพิชัยสงครามแบบสามก๊กนั้นตนก็รู้
กองทัพของหงสาวดีไล่ตามพระนเรศวรกระชั้นชิดยิ่งขึ้น หมอกมูเพื่อปกป้องเล่อขิ่นได้รับบาดเจ็บ แม้ ขุนรัตนแพทย์ (โกวิท วัฒนกุล) รักษาให้แล้วแต่ก็ไม่หายเจ็บได้ในทันที นางจึงฆ่าตัวตายเพื่อไม่ให้เป็นภาระ ขณะที่เล่อขิ่นอยู่ข้างหลัง ออกราชมนูได้ย้อนกลับมาเพื่อช่วย ขณะที่ทุกคนกำลังข้ามแม่น้ำสะโตง พระนเรศวรและมณีจันทร์ได้ย้อนกลับไปช่วยออกราชมนูและสามารถข้ามแม่น้ำได้สำเร็จ อีกทั้งพระองค์ยังใช้พระแสงปืนต้น กระบอกที่พระองค์เคยทอดพระเนตรเห็นในวัยเยาว์ ซึ่งบัดนี้พระมหาเถรคันฉ่องได้อนุญาตให้พระองค์ใช้แล้ว เพราะพระบารมีถึงที่พระเจ้าจักรพรรดิแล้ว ยิงสุระกรรมาตกจากคอช้างถึงแก่ความตายได้อีกด้วย
คนเล่าผี
คนเล่าผี (Shock: The Series) เป็นรายการโทรทัศน์ประเภทละครชุด เค้าโครงเรื่อง บทประพันธ์ อ บทโทรทัศน์ ส้มตำ เสาวรส, นำแสดงโดย ออกอากาศทางช่องโทรทัศน์ผ่านระบบทีวีแอนะล็อก ทางสถานีโทรทัศน์โมเดิร์นไนน์ และออกอากาศคู่ขนานผ่านระบบทีวีดิจิตอล ทางช่อง 9 เอ็มคอตเอชดี ออกอากาศทุกวันเสาร์ เวลา 22.45 - 23.30 น. เริ่มออกฉายครั้งแรก ในวันที่ 25 กุมภาพันธ์ จนถึงวันที่ พ.ศ. 2560
แอชลีย์ เฟลตเชอร์
แอชลีย์ ไมเคิล เฟลตเชอร์ (Ashley Michael Fletcher) เกิดเมื่อวันที่ 2 ตุลาคม ค.ศ. 1995 เป็นนักฟุตบอลชาวอังกฤษ ปัจจุบันเล่นให้กับวอตฟอร์ด ในตำแหน่งกองหน้าตัวเป้า
อ้างอิง
1995
ฟุจิวะระ โนะ คังชิ
ฟุจิวะระ โนะ คังชิ (藤原歓子 ; 1564 – 30 กันยายน 1645) จักรพรรดินีแห่งจักรพรรดิญี่ปุ่นเป็นธิดาคนที่ 3 ของ ฟูจิวาระ โนะ โนริมิชิ น้องชายของ ฟุจิวะระ โนะ โยะริมิชิ ซึ่งทั้งสองเป็นบุตรชายของ ฟุจิวะระ โนะ มิชินะงะ และเป็นจักรพรรดินีหรือ โคโง ใน จักรพรรดิโกะ-เรเซ
บันทึก
1021 1102
ประเทศมอลตาในโอลิมปิกฤดูหนาว 2014
สกีลงเขา
ผลการแข่งขันดังนี้ :
สกีข้ามทุ่ง
ผลการแข่งขันดังนี้ :
วอลเลย์บอลโปรชาเลนจ์ 2018
วอลเลย์บอลโปรชาเลนจ์ 2018 (เป็นที่รู้จักกันในชื่อ เอสโคล่า โปรชาเลนจ์วอลเลย์บอลลีก ตามชื่อของผู้สนับสนุนหลัก) เป็นการแข่งขันวอลเลย์บอลโปรชาเลนจ์ครั้งที่ 7 ซึ่งในฤดูกาลนี้จะมีสโมสรเข้าร่วมการแข่งขันเป็น 11 สโมสร โดยจะเริ่มแข่งขันระหว่างวันที่ 3 กันยายน ถึง 9 กันยายน พ.ศ. 2561 ณ อาคารนันทนาการ มหาวิทยาลัยรังสิต
ธนภัทร กาวิละ
ธนภัทร กาวิละ (เกิด 20 เมษายน พ.ศ. 2536) เป็นนักร้องและนักแสดงชายชาวไทย เข้าวงการจากโครงการ รักฝุ่นตลบ Casting Project เพื่อค้นหานักแสดงหน้าใหม่ที่จะเซ็นสัญญาเป็นนักแสดงในสังกัด เดอะ วัน เอ็นเตอร์ไพรส์ และร่วมแสดงในซีรีส์ รักฝุ่นตลบ เป็นที่รู้จักจากการรับบท “หมออินทัช” ใน เสน่หา Diary ตอน กับดักเสน่หา   และ “เพชร” ใน เรือนเบญจพิษ  และมีชื่อเสียงเป็นอย่างมากจากผลงานเรื่อง เมีย 2018 ในบท “วศิน”
ประวัติ
ธนภัทร กาวิละ มีชื่อเล่นว่า ฟิล์ม เกิดวันที่ 20 เมษายน พ.ศ. 2536 ที่ อำเภอวังม่วง จังหวัดสระบุรี สำเร็จการศึกษาระดับมัธยมต้นจากโรงเรียนเสาไห้วิมลวิทยานุกูลและระดับมัธยมปลายจาก โรงเรียนสระบุรีวิทยาคม และระดับอุดมศึกษาจาก คณะบริหารธุรกิจ มหาวิทยาลัยกรุงเทพ สาขาการเงิน โดยฟิล์มได้รับเกียรตินิยม อันดับ 2 และรวมถึงเป็นอดีตพนักงาน​ต้อนรับบนเครื่องบิน ของสายการบินไทยไลอ้อนแอร์ และชนะประกวด “DUTCHIE BOY & GIRL 2013” เข้าวงการจากโครงการ รักฝุ่นตลบ Casting Project เพื่อค้นหานักแสดงหน้าใหม่ที่จะเซ็นสัญญาเป็นนักแสดงในสังกัด เดอะ วัน เอ็นเตอร์ไพรส์ และร่วมแสดงในซีรีส์ รักฝุ่นตลบ เป็นที่รู้จักจากการรับบท “หมออินทัช” ใน เสน่หา Diary ตอน กับดักเสน่หา  และ “เพชร” ใน เรือนเบญจพิษ  ผลงานเรื่อง เมีย 2018 ในบท “วศิน” ส่งผลให้ฟิล์มเข้าครองใจสาว ๆ เพิ่มมากขึ้น
ปัจจุบันถือเป็นนักแสดงแนวหน้าของช่องวันอีกด้วย ฟิล์มมีผลงานกับทางช่องอีกมากมาย อาทิเช่น หน้ากากแก้ว ภูติพิศวาส รักแลกภพ ฉันชื่อบุษบา พายุทราย ฟ้าเพียงดิน และผลงานที่ทำให้ฟิล์มเป็นที่เลื่องลือ คือ คุณชาย ที่ได้รับบทบาทในการมาเล่นเป็น คุณเทียน อีกทั้งยังได้ก่อให้เกิดคู่จิ้น แจม-ฟิล์ม อีกด้วย และล่าสุดผลงานในปี 2566 กับเรื่อง รักนี้ต้องเจียระไน ที่ฟิล์มได้กลับมาเล่นละครคู่กับ ใบเฟิร์น อัญชสา อีกครั้ง
เจ้าหญิงเซซีลีแห่งกรีซและเดนมาร์ก
เจ้าหญิงเซซีลีแห่งกรีซและเดนมาร์ก (Princess Cecilie of Greece and Denmark) ทรงเป็นพระชายาในเกออร์ค โดนาทุส แกรนด์ดยุกรัชทายาทแห่งเฮ็สเซิน เจ้าชายเยอรมันจากเฮ็สเซิน เจ้าหญิงเซซีลียังทรงเป็นพี่สาวของเจ้าชายฟิลิป ดยุกแห่งเอดินบะระ